ועדת הכלכלה, כנסת 16, פרוטוקול מספר 153, 2004-02-16 09:30

שלום שמחון: הנושא הראשון על סדר יומנו הוא הרפורמה בענף המוניות.

שלום שמחון: בדיון הקודם סוכם שיתבצע שימוע לארגוני המוניות כדי שאפשר יהיה לגבש עמדה בנושא.

שלום שמחון: אני יודע שהשימוע התקיים, למרות שיש חלקים שאומרים שהוא לא התקיים.

שלום שמחון: אני יודע שלא כל 18 אלף נהגי המוניות הופיעו בשימוע אצל שר התחבורה.

שלום שמחון: הוא מאוד מוכשר, הוא רק לא יכול לעשות את זה לכולם באופן אישי.

שלום שמחון: שר התחבורה הודיע לי אתמול כדלקמן: הנדון: טיוטת חוק לתיקון פקודת התעבורה (רשיונות לקווי שירות במוניות), התשס"ד-2004.

שלום שמחון: ברצוני להביא לידיעתך כי טיוטת החוק שבנדון מונחת על סדר יומה של ועדת השרים לחקיקה, ותובא לדיון ביום א' הקרוב, 22.2.2004.

שלום שמחון: אבקשך להביא לידיעת חברי הכנסת החברים בוועדת הכלכלה את עיקר הדברים.

שלום שמחון: הרפורמה בענף המוניות מתגלגלת כבר תקופה ארוכה.

שלום שמחון: גם הוועדה ברשותי, בתיאום עם שר התחבורה, קיימה מספר דיונים.

שלום שמחון: אני כבר למדתי שצריך לקבל החלטה, אי אפשר להגיע להסכמות של 100%.

שלום שמחון: צריך להגיע לאיזו שהיא הסכמה ולהניח רפורמה מסודרת, שגם אם לא כולם מסכימים לה והיא לא טובה ב-100%, היא מניעה את הענף קדימה ומסדירה אותו לשנים הבאות.

אביגדור ליברמן: הרפורמה במוניות מתחלקת לחקיקה ראשית ולתקנות.

אביגדור ליברמן: התקנות הן באישור הוועדה בלבד, החקיקה חייבת לעבור את ועדת השרים לחקיקה.

אביגדור ליברמן: היום נציג ברמה העקרונית את הרפורמה, כשהדגש יהיה על אותן תקנות שהוועדה תהיה מוסמכת לאשר.

אביגדור ליברמן: את הדיון על הרפורמה כולה נעשה בשלב ב'.

אביגדור ליברמן: אני שמחתי שגרמתי לכמה אנשים לשבת ביחד בענף המוניות.

אביגדור ליברמן: היו שם פריצות דרך היסטוריות מבחינת חתימות משותפות על כמה מסמכים.

אביגדור ליברמן: עצם הדיאלוג היה טוב ומועיל לכל הצדדים.

אביגדור ליברמן: ניסינו עד כמה שאפשר להקשיב לרחשי הציבור, כדי להביא לכאן משהו שהוא סביר.

אביגדור ליברמן: אי אפשר לרצות את כולם.

אביגדור ליברמן: אי אפשר להביא רפורמה מוסכמת על כולם לא רק בגלל הניגודים בין הממשלה לשוק נהגי המוניות, אלא בעיקר בגלל הניגודים בין ארגוני המוניות וגורמים שונים בענף המוניות.

אביגדור ליברמן: אנחנו ניסינו להביא משהו ששומר על האינטרס של הצרכנים, קרי משתמשי המוניות, ועל האינטרסים של בעלי המוניות.

אביגדור ליברמן: המטרה של הרפורמה היא שהכל יהיה מסודר.

אביגדור ליברמן: הכל חייב להשתלב מבחינת המבנה של התחבורה הציבורית.

אביגדור ליברמן: מטרת הרפורמה היא שלא יהיה אחד על חשבון השני, שלא יפריעו אחד לשני, שהכל יהיה משולב.

אביגדור ליברמן: לא צריך באותה שעה שיבואו גם אוטובוסים וגם מוניות שירות.

אביגדור ליברמן: לא צריך שמוניות שירות ייסעו לפני אוטובוסים של אגד ודן על-מנת "לגנוב" אחד לשני את הלקוחות, אלא להיפך, שהמוניות ייכנסו לשכונות פנימה, יביאו לצירים הראשיים.

אביגדור ליברמן: אנחנו מנסים לבנות פה איזה שהוא פאזל הגיוני לטובת הצרכן.

שלום שמחון: אומרים נהגי המוניות, שכשממשלת ישראל החליטה לשנות את ההסדרים הקיימים בענף התחבורה הציבורית, קרי להפריט 25% מקווי התחבורה של אגד, אגד קיבלו פיצוי של 900 מיליון שקל.

שלום שמחון: האם ברפורמה המוצעת על ידך יש כוונה לפצות את נהגי המוניות?

שלום שמחון: האם ברפורמה המוצעת יש כוונה לשמור את ערכו של המספר, שמהווה את הפנסיה של המוניות?

דוד טל: אני מסכים עם כבוד השר לגבי הסדר שצריך לעשות בענף.

דוד טל: אמרתי כאן יותר מפעם אחת, שחובת הנאמנות שלנו היא לאזרחי מדינת ישראל, כשבדרך לקיים את חובת הנאמנות לאזרחים אסור לנו לדרוס את הזכויות המינימאליות של בעלי המוניות.

דוד טל: צריך בנקודת זמן מסויימת לבוא אחד לקראת השני, כי אחרת הדבר לא יצא.

דוד טל: יש רצון טוב למשרד התחבורה בנושאים מסויימים, אבל אנשי האוצר מערימים קשיים.

דוד טל: עם כל הכבוד לפקידי האוצר, אולי כדאי ששר התחבורה יחד עם שר האוצר ייפגשו כדי לקדם את הנושא הזה.

דוד טל: ב.

דוד טל: תקנות התעבורה (תיקון מס'...), התשס"ד בדבר, בין היתר, הגדרת רכב מסחרי אחוד, התקנת חגורות בטיחות באוטובוסים לסיור וטיול, היתר הוראת נהיגה אזרחית למדריכים מצה"ל, שימוש במחירון בנסיעות מיוחדות במונית,

אלכס לנגר: מטרתו של המפתח האלקטרוני זה לאפשר זיהוי אישי של הנהג.

אלכס לנגר: מאחר ובמונית נוהגים מספר נהגים, אנחנו רוצים שיהיה זיהוי.

אלכס לנגר: המפתח הזה מאפשר לנהג להפעיל את המונה.

אלכס לנגר: אם למשל יש מחלוקת מה היה בשעה כזאת או ביום כזה או אחר.

אלכס לנגר: .

שלום שמחון: אנחנו כבר דנו בעניין, רק ביקשנו השלמות.

אלכס לנגר: הנושא המרכזי שדנו עליו היה מה קורה למונית שחברה בתאגידי מוניות ולא מפעילה את המונה.

שלום שמחון: ביקשנו גם להוסיף יעדים נוספים.

אלכס לנגר: יש פה תקנה שמפרטת את התנאים וכל מה שקשור בשירות לקוחות גדולים, זאת מבלי להפעיל את המונה.

אלכס לנגר: הנושא השני זה מחירון אלקטרוני במקום המחירונים שהיו בעבר.

אלכס לנגר: נוסע שיבקש לנסוע שלא על פי מונה אלא על פי מחירון, המחירון יהיה מצוי בזיכרון במונה.

אלכס לנגר: היתה בקשה להגדיל את מספר היעדים.

אלכס לנגר: אפשר יהיה לקבוע מראש את מחיר הנסיעה ביעדים בין-עירוניים.

שלום שמחון: הרשימה של היעדים הנוספים נמצאת פה?

1028: אני ביקשתי בזמנו את נושא המכרזים.

אלכס לנגר: זה מופיע פה.

שלום שמחון: אפשר לקבל את רשימת היעדים?

יהודה אלבז: היא לא בתקנה הזאת.

יהודה אלבז: רשימת היעדים נמצאת בצו.

שלום שמחון: ב-28 בדצמבר פנתה מנהלת הוועדה לגברת אדה וייס כדי לקבל את רשימת היעדים.

יהודה אלבז: תקבלו אותה.

אלכס לנגר: תקנה נוספת עוסקת באותן מוניות שאין להן רשיון שירות אלא רשיון נסיעה מיוחדת, והיתה לגביהן תקנת מעבר מסויימת שאפשרה להן להחזיק את כלי הרכב כזוטובוס למרות שהיה להן רשיון נסיעה מיוחדת.

אלכס לנגר: אנחנו מבקשים, גם אחרי ההערה של בג"ץ בעניין הזה, לבטל את זה.

אתי בנדלר: הנושא הזה לא קשור לרפורמה?

יהודה אלבז: זה משתלב ברפורמה.

אלכס לנגר: אנחנו מבקשים למחוק את תקנה 493.

אלי אטלן: תקנה 493 נוגעת ל-5000 משפחות.

לאה ורון: אנחנו דנו בתקנות הקודמות ב-21.10.

לאה ורון: הגענו עד לתקנה 4.

מלי סיטון: תיקון תקנה 510 5.

מלי סיטון: במקום תקנה 510(ב) לתקנות העיקריות יבוא: "(ב) על אף האמור בתקנת משנה (א), על פי דרישת הנוסע, בנסיעה מיוחדת ממקום למקום מהמקומות המפורטים בחלק ב' בתוספת לצו פיקוח על מחירי מצרכים ושירותים (מחירי נסיעה במוניות), ובכל צו אחר שיבוא במקומו, יפעיל הנהג את המונה רק כדי להפיק את מחיר אותה נסיעה מהמחירון בחשבונית שתומצא לנוסע; המקומות ומחירי הנסיעה יפורטו במחירון שיותקן במונה (להלן – המחירון).

מלי סיטון: (2) רשאי אדם להסיע נוסעים במונית בנסיעה מיוחדת המבוצעת במסגרת הסכם בכתב לביצוע נסיעות קבועות אם נתמלאו כל אלה: (א) ההסעה מבוצעת במונית העומדת לרשות תאגיד שמטרתו מתן שירות הסעה בנסיעות מיוחדות במוניות או במונית שבבעלות תאגיד כאמור (בתקנת משנה זו – התאגיד); (ב) למזמין הנסיעה הסכם בכתב עם התאגיד למתן השירות; (ג) תקופת ההסכם לא תפחת משנה אחת; (ד) המונה הופעל במצב "נסיעה לפי הסכם", בהתאם להוראות התוספת הרביעית; (ה) בעת הנסיעה יימצא במונית אישור שנתן מנהל התאגיד או סדרן בתאגיד לנהג, לפי הטופס שבחלק ג' בתוספת הרביעית, כי הנסיעה מבוצעת במסגרת ההסכם.

מלי סיטון: "

אביגדור ליברמן: תאגיד מוניות שזוכה היום במכרז להסעת עובדים מקופת חולים, מחוייב היום להפעיל מונה.

אביגדור ליברמן: זה נראה לי דבר שהוא לא סביר.

אביגדור ליברמן: אם זאת התקשרות שנתית או הסעה קבועה, אז אין שום צורך, הוא צריך להפעיל את זה לפי מחיר קבוע כמו שסוכם במכרז.

דוד טל: אם לתאגיד יש הסכם, מדוע צריך גם את האישור של הסדרן?

יהודה אלבז: ההסכם הוא של התחנה.

יהודה אלבז: המונית צריכה להצדיק את זה שהיא לא מפעילה מונה.

דוד משטרה: בפני מי היא צריכה להצדיק את זה?

יהודה אלבז: המשטרה.

אביגדור ליברמן: הסדרן חייב לאשר, כי אותו נהג מונית יכול גם לא להסיע את העובדים של קופת חולים אלא אנשים אחרים.

אביגדור ליברמן: איך אתה תדע את זה?

אביגדור ליברמן: הסדרן חייב לעשות סדר.

אתי בנדלר: הטופס שצריך להיות חתום על ידי הסדרן מופיע בעמוד 4 לאותן תקנות.

אתי בנדלר: כאן מופיעה גם חתימת מזמין הנסיעה.

אתי בנדלר: ההזמנה נעשית בדרך כלל טלפונית.

אתי בנדלר: כיצד הוא יכול לפני הנסיעה לחתום על הטופס?

אביגדור ליברמן: אנחנו מקבלים את ההערה.

שלום שמחון: אנחנו מוחקים את זה.

אתי בנדלר: אם אתם רוצים שהטופס יהיה ממולא בזמן הנסיעה, אז לא יכולה להיות החתימה של המזמין בעת הנסיעה.

אתי בנדלר: אם אתם רוצים טופס שימולא לאחר מכן, אז זה משהו אחר.

אתי בנדלר: אתם לא רוצים שתאריך הנסיעה והשעה ימולאו רק אחרי הנסיעה.

אבשלום וילן: ממלאים בתחילת הנסיעה, כשבמהלך הנסיעה המזמין חותם על הטופס.

אתי בנדלר: הטופס הזה לא נועד להסדיר את היחסים בין מזמין הנסיעה לתאגיד שמבצע את ההסעה.

אתי בנדלר: הטופס הזה הוא לצורכי פיקוח.

אתי בנדלר: אם הוא לצורכי פיקוח, והחתימה ממילא נעשית אחרי החתימה.

אתי בנדלר: .

אביגדור ליברמן: היום אתה יכול לנסוע במונית ולבקש מחירון .

אביגדור ליברמן: הוא שולף לך תדפיס עם איזה שהוא מחירון.

אביגדור ליברמן: מה שמבקשים פה זה שהתעריף של המחירון יהיה בתוך המונה האלקטרוני.

אברהם פריד: הגיע הזמן שענף המוניות יהיה מוסדר.

אברהם פריד: המפתח הוא חלק ממכלול שלם של רפורמה.

אברהם פריד: אני חושב שזה יעזור לתאגידים וייפגע בחאפרים .

שלום שמחון: יש לך משהו לומר לגבי תקנה 5?

אברהם פריד: אני בעד.

3259: בסעיף 2 צריך להבהיר את זה שרשאי אדם להסיע נוסעים במונית בנסיעה מיוחדת בלא הפעלת מונה.

אתי בנדלר: אין צורך, כי כתוב בריישה של תקנת משנה (ב) "על אף האמור בתקנת משנה (א)".

אביגדור ליברמן: זה כתוב בפתיח.

3259: תהיה מחלוקת על הכוונה.

אתי בנדלר: אין צורך, כי תקנת משנה (א) היא המחייבת שימוש.

אתי בנדלר: .

יהודה בר-אור: זאת הפעם הראשונה שמשרד התחבורה עשה את העבודה באופן מלא, כי כשאנחנו ביקשנו 30 יעדים הם נתנו לנו 270 יעדים.

יהודה בר-אור: אנחנו צריכים להגיד להם מילה טובה על זה.

שלום שמחון: מי בעד תקנה 5?

שלום שמחון: בעד- רוב תקנה 5 אושרה.

שלום שמחון: אנחנו עוברים לתקנה 4 שעוסקת במפתח.

מלי סיטון: הוספת תקנות 509א עד 509ג.

מלי סיטון: 4.

מלי סיטון: אחרי תקנה 509 לתקנות העיקריות יבוא: "פרטים שיותקנו במפתח 509א (א) לא ייצור אדם מפתח, לא יתקין בו תוכנה ולא ישנה תוכנה שהותקנה בו אלא אם כן הוסמך לכך בידי הרשות.

מלי סיטון: (ב) במפתח תותקן תוכנה הכוללת, בין היתר, פרטים אלה: (1) שמו ומספר זהותו של נהג המונית שבה מותקן המונה ושלו ניתן המפתח; (2) שמות המקומות הנקובים במחירון האמור בתקנה 510(ב) ומרחקי הנסיעה בק"מ ביניהם; (3) פרטים נוספים כפי שתורה הרשות.

מלי סיטון: הפעלת מונה במפתח 509ב נוהג במונית שהותקן בה מונה, יפעיל עם תחילת עבודתו בהסעת נוסעים את המונה במפתח שתוכנתו בו שמו ומספר זהותו, ובסיומה ינעל את המונה במפתח ויוציאו מהמונה.

מלי סיטון: איסור העברת מפתח 509ג(א) לא יעביר נהג מונית לאחר את המפתח שבו תוכנתו פרטיו בכל דרך מדרכי ההעברה ולא ירשה לאחר להשתמש בו.

מלי סיטון: (ב) לא ישתמש נהג מונית במפתח של נהג אחר.

מלי סיטון: "

קרני צדקיהו: כבוד השר, אני מבקש ממך לא לאשר את המפתח הזה.

קרני צדקיהו: המפתח הזה הוא מפתח לגנבים, כי אם תעביר את המפתח שלי למונית אחרת יצאו הפרטים שלי.

קרני צדקיהו: העלות של המפתח הזה היא 350 שקל.

קרני צדקיהו: יש 20 אלף מוניות במדינת ישראל.

קרני צדקיהו: חברת מוניתקס רוצה להרוויח 15 מיליון שקל על הגב שלנו.

קרני צדקיהו: לא צריך את המפתח הזה, אפשר לעשות קוד בתוך המונה.

קרני צדקיהו: המפתח הזה הוא דבר מיותר.

קרני צדקיהו: על ידי כך שתאשר את המפתח אתה נותן יד לרמאים ולגנבים.

שמואל ג'רבי: המפתח מכיל את היעדים, את המרחקים ביניהם ואת השם ותעודת הזהות של הנהג שנוהג בפועל.

שלום שמחון: מה אם מצאתי את המפתח של קרני והכנסתי אותו למונית של יהודה?

שמואל ג'רבי: יש קוד.

שמואל ג'רבי: אי אפשר למצוא מפתח ולהתחיל לעבוד.

שמואל ג'רבי: הנהג יכול לשנות את הקוד ככל שהוא ירצה.

שמואל ג'רבי: הוא יכול לשנות 100 פעם את קוד הכניסה.

שלום שמחון: מה קורה אם הקוד של קרני ויהודה הוא אותו קוד?

שלום שמחון: האם אז ייצאו במונית של יהודה הפרטים של קרני?

שמואל ג'רבי: על החשבונית מופיעים פרטים של שני אנשים שונים: שם העוסק ושם הנהג.

שמואל ג'רבי: על פי דרישת מס הכנסה, העוסק המורשה חייב להיות רשום בחשבונית.

שמואל ג'רבי: התקנה החדשה דורשת שבנוסף לפרטי העוסק המורשה שמחוייב כלפי מס הכנסה, יופיע גם..

שלום שמחון: האם כשאני אכניס את המפתח של קרני למונית של יהודה יצאו הפרטים של קרני?

שמואל ג'רבי: חובה שיצאו.

רוחמה אברהם-בלילא: מה קורה אם לשני נהגים יש את אותו קוד?

שמואל ג'רבי: בעל המונית מודפס בחשבונית.

שלום שמחון: אני מבקש שלדיון הבא נקבל את עמדתו של הממונה על ההגבלים העסקיים לגבי מספר החברות שמייצרות את המפתחות האלה.

לאה ורון: גם לדיון הזה הוזמן נציג הממונה על ההגבלים העסקיים.

דן שטפל: במונה מופיע מחיר מסויים.

דן שטפל: מישהו יודע מה ההבדל בין שכונת התקווה לצפון תל-אביב?

דן שטפל: בשעות העומס ההבדל הוא כ-40 שקל.

דן שטפל: מי יספוג את זה?

דן שטפל: הנהג יספוג את זה?

יהודה אלבז: שיפעיל את המונה.

דן שטפל: הלקוח ירצה את המחירון.

דן שטפל: יציע לי כבוד השר איך לנהוג.

אבשלום וילן: השאלה היא אם המכשירים עצמם לא מתוכנתים אוטומטית.

רוחמה אברהם-בלילא: האם במונים הקיימים היום יש אפשרות לתכנות מראש?

שלום שמחון: יכול שיהיו בעיות בהפעלת המפתח והמונה.

שלום שמחון: האם אדוני השר יסכים לכך שהתקנה תאושר לתקופת ניסיון של חצי שנה?

אביגדור ליברמן: הוויכוח הזה מזכיר לי את העניין של הטכוגרף.

אביגדור ליברמן: פעם לא היתה חובה של טכוגרף.

אביגדור ליברמן: היום ברור לכולם שבלי טכוגרף אי אפשר לקיים את ענף המשאיות.

אביגדור ליברמן: גם נהגי המשאיות מבינים שהטכוגרף תורם להם.

אביגדור ליברמן: זה עשה סדר מבחינת השימוש, הנסיעות, הבטיחות.

אביגדור ליברמן: אין ספק שמפתח לא טוב לנהג בודד, הוא טוב לטובת התאגידים, לטובת אלה שמאוגדים בתחנות.

אביגדור ליברמן: אין ספק שהנושא של המפתח יעשה הרבה סדר בענף.

אביגדור ליברמן: היום בתעריף יש שני מרכיבים – זמן ומרחק.

אביגדור ליברמן: אנחנו רוצים לתת דגש הרבה יותר גדול לזמן הנסיעה, למשך הנסיעה.

אביגדור ליברמן: אומנם עם האוצר יש בעיות, אבל אני מניח שאני אצליח לשכנע אותו לתמוך במרכיב הזמן בתעריף הכולל.

שלום שמחון: האם אפשר שתוקפה של התקנה הזאת יהיה עד 31.12.2004?

אביגדור ליברמן: ניסוי כזה מחייב לפחות שנתיים.

אביגדור ליברמן: אם נראה שיש תלונות מהציבור, מהמוניות, אנחנו יכולים לחזור ולבטל אותו באופן מיידי, לא לחכות שנתיים.

אביגדור ליברמן: להגיד שזה זמני זה לא הגיוני.

אביגדור ליברמן: אני מציע שנתקין את התקנה הזאת ללא מגבלת זמן, כשבעוד חצי שנה נחזור לוועדה כדי להפיק לקחים.

אתי בנדלר: לפי השיטה שאתה מציע, הכנסת תהיה חסרת אונים ברגע שהיא לא תהיה שבעת רצון מתוצאות הניסוי.

אתי בנדלר: הוועדה לא יכולה להחליט על ביטול.

אתי בנדלר: אם התוקף מוגבל מלכתחילה, אז יכולה הוועדה לאשר או לא לאשר בהתאם לתוצאות הניסוי.

אתי בנדלר: כיועצת משפטית הייתי מציעה להגביל את התוקף.

אביגדור ליברמן: אני מתחייב בעוד חצי שני וגם בעוד שנה לחזור לפה, כאשר אם הכנסת לא תהיה שבעת רצון אז להעלות הצעה לביטול התקנה.

שלום שמחון: אנחנו רושמים את הבטחתו של השר לבוא לפה כל חצי שנה במשך השנתיים הבאות ולמסור הודעה לוועדה לגבי מה קורה עם יישום תקנה מספר 4.

רות יוניוב: כל שנתיים אנחנו מחליפים מונה.

רות יוניוב: כל שנתיים להחליף מונה עולה 2500 שקל.

רות יוניוב: מי משלם את זה?

רות יוניוב: נהגי המוניות.

רות יוניוב: פה רוצים לתת 15 מיליון שקל לחברת מוניתקס.

שמואל גרינברג: המפתח טוב לבעלי המוניות.

שמואל גרינברג: הוא טוב לפנסיונרים, לאלמנות ולכל אדם אחר שמעסיק נהגים.

שמואל גרינברג: למה?

שמואל גרינברג: כתוצאה מהמפתח הרפורט יהיה על שם האדם שעשה את העבירה.

3259: בריישה של התקנה כתוב שצריך את אישור הרשות להתקין את המפתח.

3259: אני מבקש שלפני שמחילים את התקנה, תתנו פרק זמן שיאפשר תחרות חופשית בענף.

אלכס לנגר: יש

שלום שמחון: אמר פה הממונה במשרד התחבורה שהיו קודם שלוש חברות, אישרו רק שתיים.

שלום שמחון: ביקשתי פה קודם שהממונה על ההגבלים העסקיים יתן את עמדתו בכתב לגבי התחרות בענף המונים.

3259: אני מבקש שיפרסמו את הקריטריונים לפיהם חברה כזאת תוכל להפעיל את הענף הזה.

3259: אפשר ליישם את זה על ידי כך שהתאגידים עצמם ינפיקו את המונים האלה.

אביגדור ליברמן: כל יצרן שיעמוד בקריטריונים של מכון התקנים יוסמך.

אתי בנדלר: הצהרה של השר מחייבת לעניין הזה.

אתי בנדלר: השר הצהיר שכל חברה שתקבל אישור של מכון התקנים תוסמך בידי הרשות.

3259: צריך פרק זמן של שנה, שיאפשר לחברות להיכנס לענף הזה.

3259: מדובר פה בכניסה חד- פעמית של כמה עשרות מיליוני דולרים.

שלום שמחון: בינתיים יש פה הצהרה של שר התחבורה על כך שכל חברה שתוסמך על ידי מכון התקנים תקבל הסמכה להנפיק את המונים האלה.

שמעון סגל: המחירים של נהגי המוניות נמצאים בפיקוח.

שמעון סגל: יש 15 אלף מוניות ו-50 אלף נהגים.

שמעון סגל: על כל מונית עובדים 5 נהגים.

שמעון סגל: על כל 15 אלף המוניות יש שתי חברות שמפעילות מונים, שאין עליהן אין פיקוח.

שלום שמחון: אמרתי שהממונה ימסור את עמדתו בכתב.

שלום שמחון: התקנה הזאת כפופה לעמדתו.

שמעון סגל: משרד התחבורה מאוד אוהב את המילה "מכרזים".

שמעון סגל: אם משרד התחבורה החליט שהוא רוצה להוציא מפתח, שיוציא מכרז.

אתי בנדלר: בריישה של תקנת משנה (ב) כתוב "במפתח תותקן תוכנה הכוללת, בין היתר, פרטים אלה", כאשר בפסקה (3) של אותה תקנה נאמר "פרטים נוספים כפי שתורה הרשות".

אתי בנדלר: העולה משתי ההוראות האלו שהקראתי זה שהרשות יכולה להורות להוסיף פרטים נוספים שלוועדה אין מידע מה הם.

אתי בנדלר: היא מתבקשת לתת חופש פעולה לרשות בלי שתהיה לה שום אפשרות פיקוח על פרטים נוספים.

שלום שמחון: אלא אם כן נוסיף את אישור הוועדה.

אלכס לנגר: זאת מן הוראה כללית.

אתי בנדלר: אפשר גם להוסיף את צבע העיניים של נהג המונית.

מלי סיטון: אנחנו יוצאים מנקודת הנחה שאלה יהיו פרטים טכניים.

אתי בנדלר: אני מציעה שהשר יביא הצעה לתיקון התקנות.

אתי בנדלר: מדוע לפתוח פתח כזה רחב מראש?

מלי סיטון: פתח למה?

מלי סיטון: הפרטים הנוספים שיכול להיות שיצטרכו להיכלל, חייבים ממילא להיות פועל יוצא של ההפעלות הטכניות של המפתחות האלה.

מלי סיטון: הדרישות לא יהיו צבע העיניים או מספר הנעלים.

אתי בנדלר: גברת סיטון, מדוע אתם נרתעים מלבוא לוועדה ולבקש את אישורה?

שלום שמחון: בסעיף משנה (3) נוסיף את המילים "באישור ועדת הכלכלה של הכנסת".

אתי בנדלר: אם זה יהיה באישור ועדת הכלכלה של הכנסת, אז אני מציעה למחוק את המילים "בין היתר" בפסקה (3).

שלום שמחון: יש לכם אפשרות או למחוק, או להוסיף את ועדת הכלכלה.

אביגדור ליברמן: אנחנו מעדיפים למחוק.

1028: אדוני השר, אני מבקש לדחות את ההצבעה על הנושא של המפתח למונה, עד אשר יובהר לכולנו מה הם הקריטריונים.

1028: אני מבקש שהתחילה תהיה בעוד כמה חודשים, כדי שנוכל לתת לכולם להתמודד כיאה.

אביגדור ליברמן: אנחנו באים לפה בצורה נקיה, טהורה, אין לנו שום אינטרסים צדדים או כלכליים אחרים.

אביגדור ליברמן: הדיון הזה מתקיים פה לפחות בפעם השלישית.

אביגדור ליברמן: זה לא שלא היה זמן להתכונן או להפנות שאלות.

אביגדור ליברמן: אין לנו שום התנגדות שיהיו הרבה יצרנים בתחום הזה.

אביגדור ליברמן: כל יצרן שאישר מכון התקנים יכול מבחינתי להתחרות בענף הזה.

אביגדור ליברמן: אין דברים נסתרים.

אביגדור ליברמן: לא צריך לחפש מה שלא קיים.

1028: אני מבקש שהתחילה תהיה בעוד.

1028: .

אביגדור ליברמן: אני מבקש לאשר היום את התקנה הזאת.

שלום שמחון: לגבי כניסת חברות נוספות, השר הודיע במפורש שכל חברה שתקבל את אישור מכון התקנים תוסמך על ידי הרשות.

שלום שמחון: אנחנו אמרנו שנקבל את עמדת הממונה על ההגבלים העסקיים לגבי התחרות בענף המונים.

שלום שמחון: כשהיא תגיע הנה כתובה, אנחנו נעביר אותה לחברי הוועדה.

שלום שמחון: העניין השלישי נוגע למחירים שעלו פה.

שלום שמחון: העלות של המפתח היא 280 שקל פלוס מע"מ, כשעלות המפתח השני לאותו נהג היא 50% מ280 פלוס מע"מ.

שלום שמחון: תקלות במפתח מכוסות ללא תוספת עלות.

שלום שמחון: כדי לאפשר לחברות נוספות להיערך ולהיכנס לתוך התחום הזה, אני מציע שהתחילה של הדבר הזה תהיה בעוד 4 חודשים.

אביגדור ליברמן: 4 חודשים זה יותר מידי.

אביגדור ליברמן: .

3259: מה שמוזר פה זה שאת המחיר כבר קבעו עם החברה שמפעילה.

שלום שמחון: אנחנו מסכמים על 5 חודשים.

שלום שמחון: מי בעד תקנה 4?

שלום שמחון: ה צ ב ע ה בעד – כולם נגד- אין תקנה 4 אושרה אנחנו עוברים לתקנה 6.

מלי סיטון: תיקון תקנה 512 6.

מלי סיטון: בתקנה 512 לתקנות העיקריות, אחרי פסקה (2) יבוא: "(2א) בנסיעה לפי הסכם כאמור בתקנה 510(ב)(2) – שכר הסעה העולה על הקבוע בהסכם.

מלי סיטון: " תקנה 512 קובעת היום כך: "לא ידרוש אדם ולא יגבה ולא ירשה לאחר לדרוש או לגבות – (1) שכר הסעה או שכר המתנה יותר מכפי שיראה המונה בסיום הנסיעה; (2) בנסיעה שבה לפי דרישת הנוסע לא הופעל מונה – שכר הסעה יותר מכפי שנקבע במחירון לאותה נסיעה; (3) כל תשלום אחר שאיננו קבוע בשכר ההסעה".

שלום שמחון: יש הערות לתקנה 6?

שלום שמחון: תקנה 6 מאושרת.

שלום שמחון: אנחנו בתקנה 7.

מלי סיטון: תיקון תקנה 515 7.

מלי סיטון: בתקנה 515(א) לתקנות העיקריות, ברישה, אחרי "מונית שאין עליה רשיון הסעה בר תוקף" יבוא "ושבעליה הפסיק את השימוש בה והודיע על כך לרשות הרישוי כאמור בתקנה 290".

מלי סיטון: תקנה 515(א) קובעת היום כך: " מונית שאין עליה רשיון הסעה בר-תוקף, או שהותקן והורכב בה מונה שלא מן הסוג המותר לשימוש, חייב בעל המונית, או מי שהמונית בשליטתו, להתייצב אצל נותן שירות מוסמך לשם הסרתו.

מלי סיטון: (ב) חייב בעל מונית או מי שהמונית בשליטתו בהסרת מונה לפי תקנת משנה (א), ולא הסירו, יראו את המונה כאילו הותקן והרכב במונית בניגוד להוראות פרק זה".

שלום שמחון: הערות לתקנה 7? אין.

שלום שמחון: תקנה 7 מאושרת.

שלום שמחון: אנחנו בתקנה 8.

מלי סיטון: תיקון תקנה 529 8.

מלי סיטון: בתקנה 529 לתקנות העיקריות, במקום "במשך שש שנים לפחות שקדמו למועד הגשת הבקשה" יבוא "במשך תקופה של 5 שנים לפחות שקדמה למועד הגשת הבקשה, ממנה שנתיים וחצי לפחות בישראל".

מלי סיטון: תיקון התוספת הרביעית 10.

מלי סיטון: "בתוספת הרביעית לתקנות העיקריות – (1) בחלק ב' – (א) בפרט 1, בהגדרת "ימי מנוחה" בסופה, במקום "החל משעה לפני כניסתם ועד השעה" יבוא "משעה 16:00 לפני כניסתם עד שעה"; (ב) בפרט 2, אחרי פסקה (5) יבוא: "(6) בנסיעה לפי מחירון, בהכנסת הקוד המתאים ליעד אותה נסיעה.

מלי סיטון: (7) בנסיעה לפי הסכם – בהפעלת מצב "נסיעה לפי הסכם".

מלי סיטון: (2) אחרי חלק ב' יבוא: "חלק ג': טופס אישור על ביצוע נסיעה לפי הסכם (תקנה 510(ג)(6)) אישור על ביצוע נסיעה לפי הסכם: שם התאגיד, שם מזמין התאגיד, מספר הרישוי של המונית, מספר הרשיון להפעלת המונית, תאריך הנסיעה והשעה, חתימת מנהל התאגיד או סדרן בתאגיד".

שלום שמחון: תקנה 10 אושרה.

לאה ורון: תקנה 10 אושרה, למעט העניין של חתימת מזמין הנסיעה.

שלום שמחון: כן.

מלי סיטון: הוראת מעבר 12.

מלי סיטון: "על אף האמור בתקנה 509 לתקנות העיקריות, רשאי אדם להסיע נוסע במונית שמותקן בה מונה ללא מפתח כהגדרתו בתקנה 485 לתקנות העיקריות כנוסחה בתקנה 3 לתקנות אלה, ורשאי הוא להפעיל מונה זה כאמור עד יום חידוש רשיון הרכב של המונית".

מלי סיטון: תיקון תקנה 531 9.

מלי סיטון: בתקנה 531(ב) לתקנות העיקריות - (1) בפסקה (3), במקום "ב-6 השנים" יבוא "ב-5 השנים"; (2) אחרי פסקה (5) יבוא: " (6) מבקש שעיסוקו העיקרי כולל עבודה בפועל בנהיגת מונית בחוץ לארץ יצרף לבקשתו גם מסמכים אלה: (א) רשיון נהיגה במונית שניתן לו מאת הרשות המוסמכת לכך במדינה שבה הוצא הרשיון; (ב) תצהיר בדבר עיסוקו כנהג מונית בחוץ לארץ; (ג) אישורים על עיסוקו כנהג מונית בחוץ לארץ; (ד) כל אישור אחר שידרוש יושב ראש ועדת המוניות.

מלי סיטון: "

יהודה בר-אור: מדינת ישראל היא המדינה הכי מוצפת בכל אירופה ובכל המזרח התיכון במוניות לעומת מספר תושבים.

יהודה בר-אור: על כל 750 אנשים בניו-יורק יש מונית אחת, על כל 2000 תושבים בצרפת יש מונית אחת, על כל 1550 תושבים באיטליה יש מונית אחת, ועל כל 1200 אנשים בגרמניה יש מונית אחת.

יהודה בר-אור: רק בישראל על 350 תושבים יש מונית אחת.

יהודה בר-אור: צריך היה להרחיק אותם ל-8 שנים מינימום, כמו שזה היה.

יהודה בר-אור: אני נהג מונית כבר 27 שנים.

יהודה בר-אור: אני קיבלתי אחרי 8 שנים ותק.

חיים עטר: אני מבין שמשרד התחבורה נמצא במו"מ עם ארגוני המוניות, כשהוא בכל זאת חושב להקדים את זה.

חיים עטר: אני מציע להחזיר את זה ל-8.

שמואל גרינברג: אני מציע להעלות את מחיר האגרה למחיר סביר.

שמואל גרינברג: אם מחיר האגרה יעמוד על 250 אלף שקלים, זה יהיה רף די גבוה.

שמואל גרינברג: .

3259: אין שום סיבה לכרסם בענף הזה.

3259: אני מציע להשאיר את זה על 8 שנים.

מלי סיטון: בחוק ההסדרים התשס"א נקבע כתיקון עקיף לפקודת התעבורה תיקון לעניין השנים.

מלי סיטון: העמידו אותו על 5 שנים.

מלי סיטון: אנחנו צריכים גם בתקנות לקבוע 5 שנים.

שלום שמחון: זאת אומרת, גם אם אנחנו רוצים אנחנו לא יכולים.

אביגדור ליברמן: יש עניינים שאנחנו יכולים להסכים עם המוניות, יש עניינים שאנחנו לא יכולים להסכים.

אביגדור ליברמן: איך אתה מתייחס למוניות בניו-יורק?

אביגדור ליברמן: האם זה רק המוניות הצהובות במנהטן, או כל המוניות במשרדי הנסיעות?

אביגדור ליברמן: כשאתה יוצא ממנהטן יש לך שירות של לימוזינות.

אביגדור ליברמן: האם אתה סופר את זה או לא סופר?

אביגדור ליברמן: אנחנו הלכנו לסטטיסטיקה מקובלת.

אביגדור ליברמן: אנחנו במקום טוב באמצע.

אביגדור ליברמן: אנחנו לא אתונה, ששם כמות המוניות כפולה, ואנחנו לא וושינגטון.

אביגדור ליברמן: בוושינגטון יש 18.3 מוניות לכל אלף תושבים, כשבניו-יורק זה רק 5.9.

אביגדור ליברמן: בכל מדד שניקח אנחנו במקום טוב באמצע.

אביגדור ליברמן: הצפיפות של המוניות היא בתל-אביב.

אביגדור ליברמן: לא ראיתי שיש צפיפות מוניות בירוחם או בכל מקום אחר.

אביגדור ליברמן: נכון שבתל-אביב יש צפיפות שהיא מעבר למה שהייתי רוצה לראות, אבל בסך הכל מקריית שמונה או ממטולה עד אילת כמות המוניות פר אלף תושבים היא סבירה.

אביגדור ליברמן: כל השינוי בענף לא יכול להביא לסגירה של הענף לחלוטין.

אביגדור ליברמן: פעם כדי לקבל מספר ירוק היה צריך לזכות בפיס.

אביגדור ליברמן: המדרג שעשינו הוא מאוד מינורי.

שלום שמחון: האם השר מקבל את עמדתכם לעבור מ-5 שנים למספר שנים יותר גבוה?

שלום שמחון: האם אפשר באופן חוקי לשנות את זה כאן?

רוחמה אברהם-בלילא: השאלה כמה התקנה הזאת משנה בפועל.

אביגדור ליברמן: כמה בקשות היו בכל 2003?

חיים עטר: אני לא זוכר.

שלום שמחון: האם אפשר לשנות משהו?

אלכס לנגר: זה צעד הפוך ממדיניות הממשלה.

אביגדור ליברמן: כמות הבקשות בשנת 2003 שאפה כמעט ל-0.

אביגדור ליברמן: צריך לתת לכוחות השוק.

אביגדור ליברמן: .

דוד כוכבא: הצפיפות בתל-אביב יותר גבוהה, לכן יש יותר מוניות פר נפש ולא פחות.

אביגדור ליברמן: בניו-יורק יש 2.9 מוניות לנפש, כאשר בתל-אביב זה 2.2.

דוד כוכבא: אנחנו מעדיפים ללמוד מניו-יורק, לא מאתונה.

דוד כוכבא: אני לא חושב שמישהו הולך ללמוד משהו מהתחבורה באתונה.

דוד כוכבא: אין ביקושים כיוון שאין כדאיות כלכלית.

שלום שמחון: מה אתה רוצה?

דוד כוכבא: להעלות ל-8 שנים.

דוד כוכבא: להוריד מ6 ל-5 זה גידול של עוד 15% - באופן תיאורטי -ברמת הביקושים.

רוחמה אברהם-בלילא: אנחנו עוסקים בתיאורטי או במעשי?

אלכס לנגר: פה מדובר באינטרס של השכירים.

שלום שמחון: אני הבנתי שמאחר ובפקודה זה 5 שנים, אז גם כאן זה חייב להיות 5 שנים.

שלום שמחון: כל מה שאני אומר זה שנשאיר את זה כמו שזה היה – 6 שנים.

מלי סיטון: אני לא יכולה להשאיר את זה על 6 שנים כאשר החוק הראשי שמכוחו התקנות האלו מותקנות קובע 5 שנים.

שלום שמחון: אם הוועדה לא תאשר את התקנה, מה תעשי?

מלי סיטון: יישארו לי ההוראות בפקודה, שהן גוברות על הוראות התקנות.

מלי סיטון: מכיוון שחקיקת המשנה לא יכולה לסתור את הוראות הפקודה, רצינו להתאים את הוראות הפקודה שמדברות על 5 שנים.

דוד כוכבא: זה חלק מהדיון שלנו עם משרד התחבורה.

דוד כוכבא: לא יכול להיות שישאבו סעיפים מתוך הרפורמה ויעמידו אותם בפני עובדה.

שלום שמחון: מה הבעיה שתשאירו להם את מה שהיה?

קריאה: משרד התחבורה רוצה לעודד מעבר משירות לספיישלים.

קריאה: אם הם יצליחו במה שהם רוצים לעשות, יהיה מעבר של עוד 2000, 3000 מוניות.

קריאה: זאת אומרת, עוד דחיפה של עוד מוניות מיוחדות בלי הגבלה.

קריאה: אם תוסיף את ה-15% שעליהם דיבר כרגע דוד, תהיה הצפה טוטאלית של כל הענף.

יהודה בר-אור: בעניין הזה יש הסכמה גורפת של כל ארגוני המוניות.

אברהם פריד: היתה תקופה של 8 שנים, שהסכמנו להוריד אותה ל-6.

אברהם פריד: בשלב מסויים התקיים דיון לגבי העולים.

אברהם פריד: דרך אגב, אם יביאו מסמכים מתאימים, אנחנו לא נהיה נגד שיישאר אותו מהלך לגבי עולה חדש.

אברהם פריד: בהורדה מ-6 ל-5 אין מקום לדון.

אברהם פריד: אנחנו מדברים על רפורמה כוללת.

אברהם פריד: נראה אם צריך להקטין או להגדיל.

אברהם פריד: אנחנו חושבים שצריך להגדיל.

אברהם פריד: אני מציע לדחות את הנושא.

אביגדור ליברמן: אנחנו הלכנו דרך ארוכה לקראת ענף המוניות.

אביגדור ליברמן: אני מצפה שלא רק המשרד יעשה מחווה, אלא גם שאתם פעם אחת תעשו מחווה.

אביגדור ליברמן: בפועל זה לא משנה כלום.

אביגדור ליברמן: אנחנו דנים פה על משהו שהוא תיאורטי, כי בלאו הכי אין ביקוש.

אביגדור ליברמן: פעם אחת תלכו אתם לקראתנו.

שמואל גרינברג: סל התשומות לא שונה אצלנו בענף כבר מספר שנים.

שמואל גרינברג: אני ניסיתי להעלות את נושא הטרנספורטרים כמה פעמים.

שלום שמחון: זה קשור לנושא הזה?

שמואל גרינברג: אתם נוגעים בדבר שפוגע, לדעתי, בפרנסה של אנשים רק כדי לעשות רווחה לציבור.

שמואל גרינברג: אף אחד לא נגע בנושא של הטרנספורטרים.

עוודה יחייה: אם תכניסו עוד מוניות לא תישאר לנו בכלל הכנסה.

עוודה יחייה: הכניסו קו אוטובוס, שבמקום לגבות 9 וחצי שקלים הוא גובה 4 שקל.

עוודה יחייה: בנוסף לזה הורידו את הכרטיסיות ל-2 שקלים.

עוודה יחייה: אין לאוטובוסים האלה אישור.

עוודה יחייה: איך נוכל להתמודד עם חברות האוטובוסים האלו?

אביגדור ליברמן: אני חושב שאתה צריך להיות מעוניין בזה, כי אנחנו נלחמים בחאפרים.

אביגדור ליברמן: הבעיה של הענף הזה היא לא התקנות, אלא החאפרים.

סמי אביסרה: השר שוכח שבאים לאזור תל-אביב מכל האזורים, גם מחדרה, גם מעפולה, גם מאשקלון.

סמי אביסרה: כולם באים בתור חאפרים, לא במסגרת של תחנות.

סמי אביסרה: יש פה הסכמה רחבה נגד התקנה הזאת.

סמי אביסרה: יש המון טענות למה לא צריך לעשות את הדבר הזה.

סמי אביסרה: לא שמעתי הסברים ממשרד התחבורה למה כן רוצים לעשות את זה.

אביגדור ליברמן: אנחנו באופן כללי בעד פתיחה של הענף.

אביגדור ליברמן: אני לא רוצה להגביל לתקופה של 9 שנים.

אביגדור ליברמן: היום זה בלאו הכי לא משנה, כי אין ביקוש.

אביגדור ליברמן: אתם יודעים כמה מספרים יש בחוץ?

אביגדור ליברמן: מבחינה תקנונית, מבחינת ההגיון זה עושה סדר וזה מצביע על המגמה כפי שאנחנו רואים אותה.

אביגדור ליברמן: מה שיביא פרנסה זה הסדרה של כל הענף.

אביגדור ליברמן: זה עוזר לי לעשות סדר בכל הענף.

גילה גמליאל: מה השר חושב לגבי גובה האגרה?

אביגדור ליברמן: זה חלק מהשינוי בענף המוניות.

אביגדור ליברמן: יש פה סל שלם של דברים, שאי אפשר לדבר על כל מרכיב בו בנפרד.

אביגדור ליברמן: צריך לדבר על כל המרכיבים יחד.

גילה גמליאל: זה חלק מהרפורמה שתוגש?

אביגדור ליברמן: כן.

גילה גמליאל: האם המגמה היא להעלות את גובה האגרה?

אביגדור ליברמן: אנחנו רוצים לעשות סדר.

שלום שמחון: אני רוצה להצביע על תקנות 8,9.

מלי סיטון: את תקנה 9 הוועדה כבר אישרה בעבר.

מלי סיטון: היא ביקשה שנחזור לפה כדי להאריך את תוקפה.

שלום שמחון: בסעיף 8 ו-9 מוצע להוריד מ6 שנים ל-5.

שלום שמחון: נהגי המוניות ביקשו להעלות ל-8.

שלום שמחון: אני פניתי לשר להשאיר את זה על 6 שנים.

שלום שמחון: מכיוון שהוא לא מוכן להיענות לבקשתי, אני מעמיד את סעיפים 8 ו-9 להצבעה כפי שהם.

שלום שמחון: התחילה בסעיף 11 היא 30 יום, למעט תקנה 4 שהתחילה בה היא בעוד 5 חודשים.

שלום שמחון: מי בעד תקנות 8,9 כפי שהן?

שלום שמחון: ה צ ב ע ה בעד – 1 נגד – 1 לא אושר

רוחמה אברהם-בלילא: אני מבקשת רוויזיה.

שלום שמחון: הרוויזיה תהיה בעוד 10 דקות.

שלום שמחון: ג.

שלום שמחון: תקנות התעבורה (תיקון מס'....), התשס"ד-2003 בדבר ביטול

שלום שמחון: ד.

שלום שמחון: תקנות התעבורה (תיקון מס' 8), התשס"ג-1993 (תיקון), התש"סד-2003

מלי סיטון: בתוקף סמכותי לפי סעיפים 70 ו-71 לפקודת התעבורה ובאישור ועדת הכלכלה של הכנס תלפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז-1977, אני מתקין תקנה זו: תיקון תקנה 276א 1.

מלי סיטון: בתקנה 276א(3) לתקנות התעבורה, התשכ"א-1961, (להלן – התקנות העיקריות), הסיפה המתחילה במילים "הוראה זו לא תחול...- תימחק.

מלי סיטון: תיקון תקנה 492 2.

מלי סיטון: בתקנה 492 לתקנות העיקריות, פסקה 2 – תמחק.

מלי סיטון: תיקון תקנה 493 3.

מלי סיטון: בתקנה 493 לתקנות העיקריות, פסקה 2 – תמחק.

מלי סיטון: תחילה 4(א) תחילתן של תקנות 2 ו-3 – 30 ימים מיום פרסומן (ב) תחילתה של תקנה 1 – שנה מיום פרסומה.

אלכס לנגר: תקנות 492 ו493 עוסקות בויזות.

אלכס לנגר: מדובר בויזה או באישור שמנפיק מנהל תחנה במוניות שירות, שמאפשר לו לשלב מוניות זרות שלא רשומות בתאגיד בתוך מהלך קו השירות.

אלכס לנגר: התקנה הזאת נועדה לתגבר בשעות שיא את השירות שנותנת התחנה .

אלכס לנגר: בפועל, מה שקורה זה שתאגידים עושים בזה שימוש על-מנת להכניס בין כנפיהם מוניות שאין להן רשיון להסיע בקו באופן קבוע.

אלכס לנגר: אנחנו מבקשים למחוק את זה.

אברהם פריד: מדוע זה רע?

אלכס לנגר: לכל תאגיד יש כמות מסויימת של רשיונות לקיום השירות שהוא צריך לתת.

אלי אטלן: אני מייצג את א.מ.נ.ה.

אלי אטלן: מאחורי עומדים כ-30 תחנות, כאשר כל ה-30 סובלות מהויזה.

אלי אטלן: בכל תחנה יש מספר רשיונות מוגבל, כאשר פיזית בשטח יש כמעט כפול מוניות.

אלי אטלן: נכון מה שאומר אלכס.

אלי אטלן: אם אגד מכניס 20 במקום 10 לא אומרים לו כלום, אבל אם אני לוקח תגבור של עוד 10 אז זה אסון.

אלי אטלן: ברגע שמורידים את הויזה זה אומר למחוק יותר מ-50% מהענף.

אלי אטלן: כ-5000 משפחות מתפרנסות מענף השירות.

אלי אטלן: במידה ויתנו רשיונות לתחנות הקיימות, יפתרו 50% מהבעיה.

אלי אטלן: בכל מקרה נצטרך את הויזות, כי תמיד יש שעות עומס.

אלי אטלן: בשעות עומס אני יכול לקחת מתחנה אחרת 10 או 20 מוניות.

אלי אטלן: בלי הויזה אני לא אוכל לעשות את זה.

שלום שמחון: אתה רוצה עוד מוניות?

אלי אטלן: עוד רשיונות.

שמעון סגל: בשתי התקנות האלו מנסים לחסל את ענף המוניות.

שמעון סגל: אני מעריך את כנותו של השר, שיושב ראש הוועדה שאל אותו בפעם הקודמת אם המטרה שלו לחסל והוא קצת גמגם ואמר כן.

1028: השר לא אמר דבר כזה.

שמעון סגל: אלי מפעיל קו נתניה תל-אביב.

שמעון סגל: בבוקר עומדים לו 400 נוסעים.

שמעון סגל: הוא גם מפעיל קו נתניה צרען.

שמעון סגל: אם לאגד יש עומס לחיפה, הוא לוקח את האוטובוס של אילת ושולח אותו לחיפה.

שמעון סגל: אלי לוקח את הקו שנוסע לצרען ואומר לו לנסוע לתל-אביב.

שמעון סגל: זה חוקי.

שמעון סגל: אתם אומרים לו, "אתה לא יכול להעביר מוניות מקו אחד לקו שני".

שמעון סגל: לאגד לא אומרים "אל תיסע כל רבע שעה מתל-אביב לאשדוד".

שמעון סגל: מוניות השירות זה ענף מאוד חשוב.

שמעון סגל: אם תורידו אותו, יתחילו לעבוד חאפרים.

שמעון סגל: אני לא רוצה שישנו את התקנות האלו במחטף.

שמעון סגל: אם רוצים להעביר בחקיקה ראשית, אז שיעשו מחקר כמו שצריך.

שמעון סגל: לא עשו כלום.

שמעון סגל: יש דוח מאוד נוקב של רואה חשבון ברלב, שמחביאים אותו מהוועדה.

שלום שמחון: יש דוח כזה?

אביגדור ליברמן: אני עוד לא ראיתי את דוח ברלב, רק קראתי הדלפות בעיתונים.

אביגדור ליברמן: ברגע שכותב הדוח מעביר לעיתונות את הדוח לפני שהוא מעביר לשר הממונה, אני כבר חושד בזה.

לאה ורון: על ידי מי הוזמן הדוח הזה?

מלי סיטון: מבקר המשרד שכר לצורך הנושא רואה חשבון חיצוני.

מלי סיטון: הדוח לא הוגש פורמאלית לגורמים במשרד.

לאה ורון: זה דוח שהוזמן על ידי משרד התחבורה?

מלי סיטון: כן.

אביגדור ליברמן: משרד התחבורה עוד לא קיבל אותו.

אביגדור ליברמן: השר אביגדור ליברמן: הדוח הוזמן על ידי מבקר המשרד.

אביגדור ליברמן: אני לא רשאי ללחוץ על מבקר המשרד.

אביגדור ליברמן: אני שאלתי את המבקר אם הדוח מוכן, הוא אמר לי שלא.

אביגדור ליברמן: כל עוד מבקר המשרד לא העביר אלי את הדוח, אין לי יכולת להתייחס.

אביגדור ליברמן: ענף המוניות מורכב משני גורמים – שירות וספיישלים.

אברהם פריד: יש 2150 מוניות שירות.

שמעון סגל: יש 800 זוטובוסים.

אביגדור ליברמן: יש במדינת ישראל 18 אלף מוניות סך הכל, כשמתוכן 2100 שירות חוקיים ועוד 800 לא חוקיים.

שמעון סגל: זוטובוסים הם חוקיים.

שמעון סגל: הם מתפרנסים כחוק.

אביגדור ליברמן: אנחנו חייבים קודם כל לדאוג לספיישלים, אחר כך למוניות השירות ואחר כך לשאר.

אביגדור ליברמן: זה חייב להיות סדר העדיפויות שלנו.

שלום שמחון: מבקר משרד התחבורה הזמין עבודה.

שלום שמחון: המבקר עובד במשרד התחבורה, לא במשרד החקלאות.

שלום שמחון: אתם יודעים על זה שהוא הזמין עבודה.

שלום שמחון: העבודה הזאת צריכה להגיע.

שלום שמחון: למה להביא תקנות שסותרות את העבודה?

3259: מה הבעיה בהצעה הזאת?

3259: שהיא מאפשרת לתאגידים לעשות מה שהם רוצים.

3259: אי אפשר להסדיר את זה בלי שמסדירים את העניין של החאפרים.

3259: חלק מהחאפרים זה נהגי מוניות, שעל פי הוראות של משרד התחבורה נהגו בלי רשיון מתוך.

3259: .

3259: צריך להסדיר את שני הדברים ביחד.

אביגדור ליברמן: זאת בדיוק הרפורמה.

שלום שמחון: אני רוצה להצביע על הרוויזיה של רוחמה אברהם.

שלום שמחון: מי בעד הרוויזיה?

שלום שמחון: ה צ ב ע ה בעד – 3 נגד – 4 הרוויזיה לא עברה תקנות 8 ו-9 שעוסקות בהורדה מ6 ל-5 שנים לא עברו.

שלום שמחון: להוציא את הדבר הזה, כל התקנות מאושרות.

מלי סיטון: בתקנה 9 הנושא של העולים החדשים כן עובר.

שלום שמחון: כן.

שלום שמחון: התחילה של התקנות היא בעוד 30 יום, למעט תקנה 4 שתחילתה בעוד 5 חודשים.

לאה ורון: פסקה (ב) בתקנה 9 מאושרת.